Yiwen wass deg tefsut, yal win tezdeɣ tmaziɣt idim yeffeɣ-d, yal win i iḥulfan i ddel d temḥeqqranit yeffeɣ-d akken ad isuɣ izerfan-is, tamagit-is, tutlayt-is d laṣel-is yettwameḍlen acḥal d leqrun ddaw n lbaṭel d-yesbedd udabu ɣef ugdud, abeɛda agdud aqbayli, neɣ amaziɣ s umata. Yiwen wass deg tefsut, agdud aqbayli; tuget deg-sen d ilmeẓyen, uɣen abrid metwal tamdint. Ffɣen seg taddert, wa d cɣel i t-yewwin, am Utudert: yiwen n yilemẓi ur nxulef ara tizya-s, yeɣra, meɛna tegguni-t tɣimit, ulac lxedma, yekker tasebḥit ɣer ttiɛad amer ahat ad as-d-isaḥ ixeddim deg yiwet n tkebbanit, yes-s ara yessufeɣ tirga-s, ad iɛawen imawlan-is, ad yerfed xersum iman-is. Deg tkebbanit-agi ara d-yemlil d waṭas i d-yewwi yiwen yiswi am